text: Ny turistrute fra Billund til Thailand
  11 januar 2011 kl. 12.43
  Star Tour sætter mellem 21. december og påske næste år super Boeing 767´er ind mellem Billund og Phuket i Thailand.
  - Vi har set, at omkring 30 procent af vores kunder til Thailand fra Københavns Lufthavn bor i de områder i Jylland og på Fyn, hvor der bedst kan betale sig, at rejse fra Billund Lufthavn. Derfor får de nu deres egen direkte afgang med vores super-fly, der gør den lange rejse til en god - og samtidig langt hurtigere - oplevelse, siger Stig Elling, salgsdirektør i Star Tour.
  Star Tour regner med at få 3.000 kunder på ruten mellem jul og påske.
  Selskabet dækker 65 procent af markedet for charterrejser til Thailand.
  I dag har selskabet seks afgange om ugen fra København til Thailand.
  En kundeundersøgelse viser, at kunderne helst vil undgå mellemlandinger, og de vil have deres egen skærm, så de selv kan vælge, hvilke film de vil se på turen.
  